दलित आक्रोश की इस सच्चाई से सम्पूर्ण संघ परिवार अवगत है। मुख्यमन्त्री पद से आनन्दी बेन की छुट्टी करके दलित आक्रोश को राजनीतिक तरीके से कम करने का प्रयास किया गया है। लेकिन दलित उत्पीड़न और भेदभाव का मूल कारण सामाजिक और सांस्कृतिक है। संघ परिवार सांस्कृतिक प्रतीक के रूप में गाय को छोड़ना नहीं चाहता क्योंकि गाय की ही आड़ में वह मुसलमानों को ठिकाने लगाना चाहता है। इसलिए हिन्दुत्व के पैरोकारों और दलितों का टकराव निश्चित है। अब देखना यह है कि हिन्दुत्व की विरोधी गैर-दलित ताकतें अपनी भूमिका किस रूप में तय करती हैं। भारत के वातावरण में यह सवाल भी मंडरा रहा है कि क्या यह दलित विद्रोह की भूमिका है।